text: السلام عليكم و رحمة الله وبركاته
  اتيت لكم اليوم ببعض الأمثال الشعبية الجزائرية التي تعتبر اسلحة دمار شامل تستعملها الكنات و العجايز في الحرب العالمية المشتعلة منذ دخول الكنة إلى البيت طبعا مكانش وآآحد مايعرفش العفايس اللي دايرة بيناتهم
  العجوز و هي تستفز الكنة بينما تقوم الأخيرة بشغل البيت
  ( الله لا يخليني لليدين الله يخلينيغابة و الناس حطابة )طبعا اعلآبالي مافهمتو وآلو دورك نشرح العجوز تقول أدعو الله ان أبقى بصحتي و اقوم انا بشغل بيتي و أساعد الناس مع ان الكنة هي التي تقوم بالشغل
  ونجحت خطة العجوز لالة ترد الكنة قائلة
  ( باينة الشقةعلى حواشيها )
  لالة العجوز تردلها طبعا
  ( أضحك يا فمي على همي )ههههه العجوز تشكي همها من كنتها
  ترد الكنة صح (هم يبكي و هم يضحك)و تضحك و تقهقه هههههههههههههههههههههههه
  العجوز
  ( يعزيك في راسك الضحك يضحك على الضحك و الضحك يضحك عليهم رحنا لدار المهابلحرنا شكون يدبر عليهم )تتهمها بالجنون
  بعد ماتخلص الكنة شغل البيت تتزين و تخرج لتغيض العجوز
  العجوز ( خصك السواكيا معوجة الحناك) تقصد تقوللها انتي أصلا لا تصلحيش للتزين
  و تقابل العجوز مرآتها و تحاول تحسن مظهرها
  الكنة تشوف بطرف عين وتقول ( سيدي مليح خصوالهوى و الريح )( اللي فاتو وقتو مايطمع في وقت الغير)
  العجوز ترد( الدنيا بالوجوهو الآخرة بالفعايل)
  يدخل الزوج هلكان من الشغل ويلاقي المشاكل كل واحد تحكي روايتها و يقول جملة واحدة ( كي سيديكي لالا) يعني وجهان لعملة واحدة وهي الإزعاج طبعا =___=
  وانا نقول ( المسلوخة تضحك على المذبوحة و المقطعة شبعت عليهم ضحك )
  اللي عجبو الموضوع يرد اللي ماعجبوش يرد بالسيف عليه